《秋风歌上游丞相及台谏》
宋代·宋伯仁

噫吁嚱，秋风从天来，一扫酷吏热。嗷嗷天下心，无复苦炊爇。

热热篱边花，幽香知素节。与花同一啸，世事花能说。

前兮酷暑在，击楫志如铁。岂无如谢安，围棋声未歇。

胸中森甲兵，千里胜自决。诗人扪虱穷，忧时心惙惙。

歌秋风兮歌国风，问知音兮问豪杰。

作者简介：湖州人，一作广平人，字器之，号雪岩。理宗嘉熙时，为盐运司属官。工诗，善画梅。有《西塍集》、《梅花喜神谱》、《烟波渔隐词》。